เรื่องร้องเรียน (น้ำท่วม,ถนน,แสงสว่าง,สายไฟ) วันที่ 2022-06-20 03:09:52 — แขวงลำต้อยติ่ง เขตหนองจอก กรุงเทพมหานคร
ต้องการแจ้งเรื่องถนนเป็นหลุมเป็นบ่อและในซอยบ้านไม่มีเสาไฟฟ้าค่ะ 
 เสาไฟ - เนื่องจากเคยแจ้งเรื่องขอติดตั้งเสาไฟฟ้าไปกับการไฟฟ้าเขตลาดกระบังแต่เจ้าหน้าที่แจ้งว่าผลิตเสาไฟไม่ทัน ตามเรื่องเกือบ2ปีแล้วค่ะแต่ไม่มีความคืบหน้าอะไร ก็ยังต้องใช้ไฟสำรองแบบเดิมและใช้ไม้ปักเป็นเสาโยงสายไฟจากต้นซอยเข้ามาภายในบ้าน ภายหลังได้รับแจ้งจากเจ้าหน้าที่ว่ามีคนยังไม่เซ็นให้ปักเสาไฟหน้าที่ดินอะไรสักอย่าง เจ้าหน้าที่ให้ไปตามหาเจ้าของที่ดินเอง ซึ่งเป็นไปไม่ได้อยู่แล้วค่ะเพราะทำงานทุกวันถ้าเดินเรื่องเองต้องลางาน อยากทราบว่าสามารถปักเสาไฟข้ามที่ดินแปลงนั้นได้หรือไม่คะ อีกประเด็นคือ พอไม่มีเสาไฟพอเวลากลางคืนก็ไม่มีไฟรายทาง มืดมากค่ะ และแถวที่อาศัยเคยมีมิจฉาชีพขโมยรถจักรยานยนด้วยค่ะ ที่บ้านติดกล้องวงจรปิดไม่ได้เพราะไฟไม่พอและดึงกันค่ะ รบกวนช่วยพิจารณาด้วยนะคะ
ถนน - ถนนยังเป็นทางลูกรังอยู่เลยค่ะ เป็นหลุมเป็นบ่อเยอะมาก ถ้ายิ่งช่วงน้ำท่วมปีที่ผ่านมาสัญจรลำบากมากเลยค่ะเพราะออกได้ทางเดียว รถที่บ้านต้องเข้าอู่เนื่องจากทางสัญจรเป็นหลุมเป็นบ่อเมื่อน้ำท่วมเวลาขับออกจากบ้านไม่เห็นว่าตรงไหนเป็นหลุมเป็นบ่ทำให้รถตกลงไปแล้วน้ำเข้าเครื่องยนต์ค่ะ 

หมายเหตุ : เคยพยายามสั่งดินสั่งหินมาโรยเองแล้วแต่ไม่เป็นผลค่ะ 

รบกวนช่วยพิจารณาความเดือดร้อนด้วยนะคะ ขอบคุณมากๆค่ะ🙏🏼